

**ОБЩИНА БЛАГОЕВГРАД**

Изх. №………………/………………….…

**ДО ПРЕДСЕДАТЕЛЯ**

**НА ОБЩИНСКИ СЪВЕТ**

**БЛАГОЕВГРАД**

**П Р Е Д Л О Ж Е Н И Е**

**ОТ**

**МЕТОДИ БАЙКУШЕВ - КМЕТ НА ОБЩИНА БЛАГОЕВГРАД**

**ОТНОСНО:** Приемане на бюджета, Плана за финансиране на капиталовите разходи за 2024 година и актуализирана бюджетна прогноза за местните дейности за периода 2025 г. - 2026 г. на Община Благоевград.

**Уважаеми господин Председател,**

**Уважаеми дами и господа общински съветници,**

На основание чл. 21 ал. 1, т. 6, чл. 52, ал. 1 от ЗМСМА, във връзка с чл. 27, ал. 4 и ал. 5 от ЗМСМА, чл. 94, ал. 2 и ал. 3 и чл. 39 от Закона за публичните финанси и разпоредбите на Закона за държавния бюджет на Република България за 2024 година и Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Благоевград, внасям за разглеждане проекта за бюджет, капиталова програма и актуализирана прогноза за местните дейности за периода 2025 г. - 2026г. за разглеждането и приемането им от Общински съвет - Благоевград.

В тази връзка, предлагам Проект на решение за приемане на бюджета и инвестиционната програма на община Благоевград за 2024 година, и актуализирана прогноза за местните дейности за периода 2025 г. - 2026 г. с доклад по проекта и приложения, неразделна част от решението:

**Проект**

**Р Е Ш Е Н И Е:**

**НА ОБЩИНСКИ СЪВЕТ - БЛАГОЕВГРАД**

**ЗА ПРИЕМАНЕ НА БЮДЖЕТА ЗА 2024 ГОДИНА НА ОБЩИНА БЛАГОЕВГРАД**

На основание чл. 52, ал. 1 и чл. 21, ал. 1, т. 6, във връзка с чл. 27, ал. 4 и ал. 5 от ЗМСМА; чл. 94, ал. 2 и ал. 3 и чл. 39 от Закона за публичните финанси, във връзка с разпоредбите на Закона за държавния бюджет на Република България за 2024 година и Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Благоевград, Общински съвет – Благоевград

**Р Е Ш И:**

1. **Приема бюджета на Община Благоевград за 2024 година, както следва**:

|  |  |  |  |  |  |  |
| --- | --- | --- | --- | --- | --- | --- |
|  | **Наименование на показатели** | **Параграфи** | **Бюджет - първоначален план** | **В това число:** | | |
| **Делегирани държавни дейности** | **Местни дейности** | **Дофинанси-ране** |
| **I.** | **Собствени приходи и помощи** | **01 - 46** | **31878000** | **0** | **31878000** | **0** |
| 1. | Данъчни приходи | 01 - 20 | 14550000 |  | 14550000 |  |
| 2. | Неданъчни приходи | 24 - 42 | 17328000 |  | 17328000 |  |
| 2.1. | Пр-ди и доходи от собственост | 24 | 2996000 |  | 2996000 |  |
| в т.ч. | - нетни приходи от продажба на у-ги,стоки | 2404 | 75000 |  | 75000 |  |
| - приходи от наеми на имущество и земя | 2405 и 2406 | 2800000 |  | 2800000 |  |
| 2.2. | Приходи от такси | 25 - 27 | 9832000 |  | 9832000 |  |
| 2.3. | Глоби, санкции и наказателни лихви | 28 | 680000 |  | 680000 |  |
| 2.4. | Други неданъчни приходи | 36 - 37 и 41 - 42 | 320000 |  | 320000 |  |
| 2.5. | Постъпления от продажба на нефинансови активи | 40 с изключение  на 4071 | 3500000 |  | 3500000 |  |
|  |  |  |  |  |  |  |
| **II.** | **Разходи** | **01 - 57; 00-98 (9700)** | **140321436** | **92116609** | **47084743** | **1120084** |
| 1. | Заплати и възнаграждения за персонала нает по трудови и служ.правоотношения | 01 | 71882469 | 59348249 | 11935221 | 598999 |
| 2. | Др.възнагр.и плащания за персонала | 02 | 2735916 | 1042372 | 1396094 | 297450 |
| 3. | Осигурителни вноски | 05 и 08 | 15100622 | 12643732 | 2305970 | 150920 |
| 4. | Tекуща издръжка | 10; 19; 46 | 30289541 | 16061513 | 14206085 | 21943 |
| 5. | Лихви | 21 - 29 | 566650 |  | 566650 |  |
| 6. | Социални разходи, стипендии | 39 - 42 | 1339955 | 800295 | 539000 | 660 |
| в т.ч. | - стипендии | 40 | 400725 | 380065 | 20000 | 660 |
| 7. | Субсидии | 43 - 45; 49 | 1755443 | 1137443 | 618000 |  |
| 8. | Придобиване на нефинансови активи/капиталов разходи/ | 51 - 54 | 16650840 | 1083005 | 15517723 | 50112 |
|  |  |  |  |  |  |  |
| **III.** | **Трансфери(субсидии,вноски** | **30 - 31; 32;**  **60 - 67;**  **69; 74 - 78** | **88457151** | **87342584** | **1114567** | **0** |
| 1. | Субсидии/вноски от/за цб за | 30 - 31; 60 | 93914084 | 87342584 | 6571500 |  |
| 2. | Други трансфери | 32; 61- 67;  74 - 78 | -5456933 |  | -5456933 |  |
| в т.ч. | - временни безлихвени заеми | 74 - 78 | -1861580 |  | -1861580 |  |
|  |  |  |  |  |  |  |
| **V.** | **Дефицит / излишък** | **I – II + III** | **-19986285** | **-4774025** | **-14092176** | **-1120084** |
|  |  |  |  |  |  |  |
|  |  |  |  |  |  |  |
| **VI.** | **Финансиране** | **70 - 98** | **19986285** | **4774025** | **15212260** |  |
| 6. | Друго вътрешно финансиране | 83 - 86; 88;  9202; 93 | 8961299 |  | 8961299 |  |
|  | - операции по вътр.дълг и финанансиране | 83 - 86 и 9202 | 13180148 |  | 13180148 |  |
|  | - друго финансиране | 88 87 и 93 | -4218849 |  | -4218849 |  |
| 8. | Наличности в началото на периода | от 9501 до 9506 | 12199664 | 4774025 | 7425639 |  |
| 9. | Наличности в края на периода | от 9507  до 9513 | -1174678 | 0 | -1174678 | 0 |

1. Утвърждава разпределението на разходите за възнаграждения, осигурителни вноски и други плащания на персонала, без звената в системата на училищното и предучилищно образование, които прилагат делегиран бюджет, съгласно Приложение № 1.
2. Утвърждава средносрочна цел на бюджетното салдо по бюджета на общината, изчислено на касова основа - придържане към балансирано бюджетно салдо.
3. Приема План за капиталови разходи за 2024 г. в размер на 16 650 840 лева, финансирани от:

|  |
| --- |
| Целева субсидия за капиталови разходи - 2 925 500 лв.  Преходен остатък от 2023 година от ЦС за капиталови разходи – 339 527 лева |
| Преходен остатък от целеви средства от ДБ и финансиране от ФЛАГ и ФУГ – 13 072 628 лева  Преходен остатък от делегирани държавни дейности и средства от ДДД за 2024 година – 108 496 лв. |
| Собствени приходи – 182 689 лева |

по обекти и източник на финансиране, съгласно Приложение № 5 – План за финансиране на капиталовите разходи за 2024 година;

4.1. Одобрява разпределението на целевата субсидия за капиталови разходи по обекти, съгласно Приложение № 5.1.

4.2. Приема разчет за капиталовите разходи, финансирани от постъпления от продажба на общински нефинансови активи, съгласно Приложение № 5.2

1. Кметът на общината определя числеността на персонала за делегираните от държавата дейности във функциите „Здравеопазване”, „Социално осигуряване, подпомагане и грижи”, „Култура, спорт, почивни дейности и религиозно дело” (без читалищата) в рамките на средствата, определени по стандартите.
2. Кметът на общината определя числеността и структурата на местните дейности, финансирани от бюджета на общината.
3. Утвърждава разчет за целеви разходи и субсидии, по бюджета на общината за 2024 г., както следва:
   1. Еднократни финансови помощи за жители на общината по критерии и целеви групи с решение на Общински съвет, в размер на 100 000 лв., отразени в бюджета на местна дейност 122 “Общинска администрация”.
   2. Средства в размер на 380 000 лева за изпълнение на Наредбата за отпускане и изплащане на еднократни парични помощи за стимулиране на раждането и отглеждането на деца от община Благоевград, планирани в бюджета на дейност 589 „Други служби и дейности по социално осигуряване, подпомагане и заетостта“
   3. Разходи за подпомагане на погребения, в размер на 15 000 лв., отразени в бюджета на местна дейност ”Обреден дом”.
   4. Общински съвет дава съгласие да бъдат подпомагани разходите за погребения на самотни, без близки и роднини, бездомни, безпризорни, настанени в заведенията за социални услуги и регистрирани в службите за социално подпомагане.
   5. В помощта по разходите за погребения се включват издаване на смъртен акт, некролог, ковчег, превоз на покойника, надгробен знак, изкопаване и заравяне на гроба на обща стойност до 250 лв.
   6. Разходи за членски внос в размер на 45 500 лева, както следва :

* на Община Благоевград в размер на 44 000 лв., отразени в бюджета на местна дейност “Общинска администрация” и „Водоснабдяване и канализация“.
* на Общински съвет в размер на 1500 лв., отразени в бюджета на местна дейност “Общински съвет“.
  1. Средства за организиране на спортни мероприятия в община Благоевград, съгласно “Спортен календар за 2024 г.” - в размер на 100 000 лв.;
  2. Субсидия за подпомагане на спортни клубове на територията на община Благоевград в размер на 150 000 лв.;
  3. Субсидия в размер на 450 000 лв. за финансиране на ДЮШ на общински футболен клуб „Пирин“;
  4. Субсидия за Туристическо дружество „Айгидик”– Благоевград в размер на 18 000 лв;
  5. Средства за организиране на културни мероприятия в община Благоевград, съгласно “Културен календар за 2024 г.” - в размер на 50 000 лева;
  6. Средства за реализация на общински програми и планове в размер на 198 800 лв., планирани в дейностите за подкрепа и личностно развитие на децата, в това число:
* Общинска програма на детето – 116 500 лв.
* Общинска програма за подпомагане на деца с изявени дарби, спечелили призови места на национални и международни конкурси, олимпиади и други –

40 000 лв.

* Общинска програма за интеграция на етническите малцинства – 42 300 лв.
  1. Общинска програма за подпомагане на двойки с репродуктивни проблеми – 120 000 лв.
  2. Средства за изпълнение на Общинска програма за борба с полово предавани болести, ХИВ и СПИН – 13 000 лв.
  3. Средства за изпълнение на програмата за превенция на трафика на хора – 3 000 лева

1. Приема следните лимити за разходи:
   1. Средства за социално-битово и културно обслужване на персонала в бюджетните дейности в размер до 3 на сто от утвърдените разходи за основни работни заплати на лицата, назначени по трудово правоотношение, а се разходват през годината на базата на начислените средства за основни заплати. Определянето, разходването и отчитането на средствата се извършват чрез съответните бюджети, в рамките на бюджетната година при спазване на Постановлението за изпълнението на държавния бюджет на Република България за 2024 година.
   2. Определя лимит за представителни разходи и международна дейност на кмета на общината в размер до 3 на сто от общия годишен размер на разходите за издръжка за дейност „Общинска администрация“.
   3. Определя лимит за представителни разходи и международна дейност на общински съвет в размер до 1,5 на сто от общия годишен размер на разходите за издръжка за дейност „Общинска администрация“.
2. Утвърждава списък на длъжностите, които имат право на транспортни разноски за пътуване в границите на населеното място, в съответствие с характера на трудовата дейност, и за пътуване от местоживеенето до местоработата и обратно за лица със специалност и квалификация, както следва:
   1. Касиери и домакини от детските заведения – филиали в селата: с. Покровник, с. Изгрев, с. Зелен дол, с. Церово с. Рилци.
   2. Работещите в бюджетна дейност “Дом за пълнолетни лица с деменция“ в с. Падеш.
   3. Кметските наместници, от местоживеенето до местоработата и обратно, когато те се намират в различни населени места.
   4. Разходите се компенсират в размер до 100 на сто от стойността на билета.
   5. Упълномощава Кмета на общината да одобри поименен списък на лицата, имащи право на транспортни разходи.
   6. Упълномощава Кмета на общината да определи вида на разхода и начина на отчитане, в съответствие с утвърден график на работа и осигурен обществен транспорт.
   7. Транспортните разходи се извършват в рамките на средствата по бюджетните сметки, не се считат за социални и се отчитат въз основа на документи, удостоверяващи извършването им.
3. Определя второстепенните разпоредители с бюджет, съгласно Приложение № 7.
4. Одобрява параметри по чл.94 ал.3 от Закона за публичните финанси, както следва:
   1. Максимален размер на общинския дълг към края на 2024 година в размер до 40 000 000 лева.
   2. Максималният размер на общинските гаранции да не надвишава 5 на сто от общата сума на приходите и общата изравнителна субсидия, по последния годишен отчет за изпълнението на бюджета на общината или 1 632 000 лева към края на 2024 година.
   3. Лимит за поемане на нов дълг през 2024 г. се определя в размер до 18 000 000 лв.
   4. Максимален размер на новите задължения за разходи, които могат да бъдат натрупани през 2024 година, в размер на 50 000 000 лева, като наличните към края на годината задължения за разходи не могат да надвишават 15% от средно годишния размер на разходите за последните четири години, или 17 000 000 лева.
   5. Максимален размер на ангажиментите за разходи, които могат да бъдат поети през 2024 година, в размер на 50 000 000 лева, като наличните към края на годината поети ангажименти за разходи не могат да надвишават 50% от средно годишния размер на разходите за последните четири години, или 58 000 000 лева.
   6. Одобрява размера на просрочените задължения към 31.12.2023 г, които се предвижда да бъдат разплатени през 2024 година съгласно Приложения № 11 и размера на просрочените вземания, които се предвижда да бъдат събрани през 2024 година съгласно Приложения № 8.
   7. Актуализирана бюджетна прогноза за местните дейности за периода 2025 година – 2026 година съгласно Приложение № 10.
   8. Приема индикативен годишен разчет за капиталовите разходи, финансирани със средства от Европейския съюз, средства от други международни програми и договори и планираните трансфери за съфинансиране на същите, съгласно Приложение № 6.1.
   9. Приема индикативен годишен разчет на планираните трансфери за съфинансиране на проекти по програми на ЕС и други международни програми и договори през 2024 г. съгласно Приложение № 6.2.
5. Одобрява разпределението на средствата от преходния остатък от 2023 година по бюджета на общината за 2024 година съгласно Приложение № 4.
6. Утвърждава показателите по чл. 45, ал. 1, т. 2 от Закона за публичните финанси за кметствата и населените места с кметски наместници съгласно Приложение № 9.
7. Оправомощава кмета на общината да извършва компенсирани промени:
   1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;
   2. В частта за дейностите, финансирани с местните приходи – между утвърдените разходи в рамките на една дейност или от една дейност в друга, в рамките на общия утвърден размер на разходите в бюджета за 2024 година за местни дейности и делегирани държавни дейности, дофинансирани с местни приходи.
   3. Да извършва компенсирани промени между показатели за капиталовите разходи, както и между отделни обекти, финансирани със собствени бюджетни приходи, заемни средства и преходни остатъци, в рамките на бюджетната година.
8. Възлага на кмета:
   1. Да определи правата и задълженията на ръководителите и разпоредителите с бюджет от втора степен.
   2. Да утвърди бюджетите на второстепенните разпоредители с бюджет.
   3. Да организира разпределението на бюджета по тримесечия и да утвърди разпределението му.
   4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.
   5. Да разработи разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на Министерство на финансите.
9. Упълномощава кмета:
   1. Да предоставя временни безлихвени заеми от временно свободни средства по общинския бюджет за авансови, междинни и окончателни плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.
   2. Да пренасочва временно свободните средства по бюджета на общината за текущо финансиране на одобрени по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общините фискални правила по Закона за публичните финанси, като не се променя предназначението на средствата в края на годината.
   3. Да определя реда и условията, при обстоятелства по т. 16.1 и 16.2, както и срока за възстановяването им.
   4. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на Плана за интегрирано развитие на общината.
   5. Да кандидатства за средства от централния бюджет и други източници за финансиране и за съфинансиране на общински програми и проекти.
   6. Да ограничава или да спира финансирането на бюджетните организации, звена и субсидирани дейности по бюджета на общината, при нарушение на бюджетната дисциплина до неговото преустановяване.
   7. С постъпилите в бюджета на общината приходи от дейността на културните институции - ФА „Пирин“, Биг-бенд, Камерна опера и Куклен театър, да актуализира бюджета им по приходната и разходната част, като средствата се планират за допълнителни възнаграждения на персонала през годината и за подготовка на нови проекти. Кметът на общината внася в общински съвет информация за извършените промени в бюджета за всяко тримесечие.
10. Утвърждава текущите разчети на разходите, финансирани с местни приходи в размер до 90 %, извън разходите за персонал и тези, за които се прилага процедура за възлагане по ЗОП и УОИИ.
11. Средствата за финансиране на дейностите с местни приходи се предоставят в размер до размера на утвърдените средства, в рамките на постъпленията на приходите за тях, по бюджетната сметка на общината.
12. Задължава ръководителите на бюджетни звена, финансирани от общинския бюджет, да разпределят бюджета по параграфи и тримесечия и да го представят в дирекция „Финанси“ при община Благоевград.
13. Задължава директорите на учебни заведения, Регионална библиотека, Регионален музей и читалища, да публикуват тримесечно на интернет страницата си утвърдения им бюджет и отчет за изпълнението му. При липса на собствена интернет страница да подават информация за публикуване на страницата на общината.
14. Директорите на учебните заведения да предоставят тримесечно информация за изпълнение на бюджета им на общо събрание на служителите, на училищното настоятелство и на обществените съвети.
15. До 31.12.2024 година месечните обезпечения и отчисления за 2024 г., по чл. 60, ал. 2, т. 1 и 2 и чл. 64, ал. 1 от Закона за управление на отпадъците както и възстановените от РИОСВ по сметка на общината за предходни години, се разходват за дейности, свързани с управление на отпадъците: събиране, извозване и обезвреждане в депа или други съоръжения на битовите отпадъци, почистване на нерегламентирано изхвърлени отпадъци, поддържане чистотата на териториите за обществено ползване в населените места на територията на общината, прединвестиционни проучвания, инвестиционни разходи, финансови и икономически анализи, морфологични анализи, програми за управление на отпадъците и за разходите за контрол по чл.112 от Закона за управление на отпадъците.
16. В случай на осигуряване на средства от Министерски съвет, Министерство на финансите, отрасловите министерства и други външни източници, за финансиране на обекти от капиталовата програма, Общински съвет - Благоевград упълномощава Кмета на община Благоевград да извърши последващи корекции на бюджета на община Благоевград и капиталовата програма за 2024 година, като в рамките на получените средства включва допълнителни обекти, за които е отпуснато финансирането.
17. На основание чл. 34, ал. 1 от ЗМСМА и чл. 21, ал. 2 от Правилника за организацията и дейността на общинския съвет, неговите комисии и взаимодействието му с общинската администрация, изменя Решение № 26 по Протокол № 4 от заседание на Общински съвет Благоевград проведено на 11.12.2015 година, като след текста: „за съответния месец“ се добавя „но не повече от 1300 лева, до приемане на бюджета за 2025 година на Община Благоевград“.
18. Упълномощава Кмета да предприеме действия по предоговаряне на общинския дълг, поет от ФЛАГ ЕАД с договор № 1363/17.01.2023 година и с договор №1364/17.01.2023 година за финансиране и рефинансиране на собствен принос на Община Благоевград, наложена финансова корекция, разходи за ДДС и рефинансиране на извършени допустими възстановими разходи по проект „Проектиране и изграждане на анаеробна инсталация за разделно събрани биоразградими отпадъци за регионална система за управление на отпадъците на регион Благоевград”, финансиран по Оперативна програма „Околна среда“ 2014-2020 г и да подпише максимално изгодно споразумение за разсрочване или удължаване на срока за погасяване.
19. Задължава Кмета до 30.10.2024 година да внесе подробен доклад до Общински съвет Благоевград относно възможностите за Община Благоевград да погаси безлихвените заеми, получени от ЦБ през 2023 година. Възлага на Кмета, при невъзможност за погасяване, да предприеме действия съгласно разпоредбите на ЗПФ за удължаване на срока за възстановяване с още една година или рефинансиране на непогасената част от заемите.
20. Приема за сведение Протокола от публичното обсъждане на бюджета.

**МЕТОДИ БАЙКУШЕВ**

*Кмет на Община Благоевград*